નવી દિલ્હી, 30 મે: દેશના નવા વડાપ્રધાન નરેન્દ્ર મોદીએ પોતાની સેનાની સાથે કાર્યભાર સંભાળી લીધો છે. મોદીની ટીમ દેશમાં સારા દિવસો લાવવા માટે કાર્યરત થઇ ગઇ છે, પરંતુ ભારતીય જનતા પાર્ટીના જ એક નેતાએ ટીમ મોદી પર સવાલ ઊઠાવ્યા છે. ભાજપ નેતા કિરીટ સૌમૈયાએ વડાપ્રધાન નરેન્દ્ર મોદી પર સવાલો ઊઠાવ્યા છે. મોદીએ જે રાવ ઇંદ્રજીત સિંહને પોતાના રક્ષા રાજ્યમંત્રી બનાવ્યા છે, તેમની વિરુધ્ધ તેમની જ પાર્ટી ભ્રષ્ટાચારના આરોપ લગાવીને તપાસની માંગ કરી ચૂકી છે.